Kapal latihan kelas Gagah Samudera

Kelas Gagah Samudera adalah sebuah kelas kapal latihan dalam Tentera Laut Diraja Malaysia. Dua buah kapal telah dibina bawah program pembangunan kerjasama, di mana sebuah kapal telah dibina di Korea Selatan manakala sebuah lagi di Malaysia,  Kedua-dua buah kapal dalam kelas ini iaitu KD Gagah Samudera dan KD Teguh Samudera kini berada dalam perkhidmatan.

Kapal dalam kelas ini berukuran  panjang, memiliki sebuah dek helikopter dan mampu beroperasi sejauh  selama 21 hari. Kelas ini juga dilengkapi dengan radar navigasi dan pencarian permukaan dan udara, sistem tempur dan komunikasi moden.

Peranan
Kelas ini kini digunakan untuk latihan dan mampu menempatkan sehingga 60 orang pelatih, termasuk kediaman berasingan untuk sehingga 12 pelatih wanita. Kelas ini juga boleh melaksanakan operasi tempur terhad selain peranan utamanya dalam misi latihan.

Persenjataan
Kelas ini dilengkapi dengan sebuah meriam DS30B 30 mm dan dua pucuk mesingan Browning .50-kaliber. Ia juga dibina dengan konsep for but not with di mana cadangan untuk peluru berpandu dan torpedo seperti peluru berpandu permukaan ke udara Rolling Airframe, peluru berpandu anti kapal Exocet MM40 dan pelancar torpedo berkembar tiga boleh dipasang apabila diperlukan. Kedua-dua buah kapal juga boleh memuatkan sebuah helikopter sederhana untuk tugas anti permukaan dan anti kapal selam. Di sebabkan keupayaan ini, kelas ini juga boleh digunakan sebagai kapal peronda.

Kapal dalam kelas
 Pennant Nama Pembina Dilancarkan Ditauliahkan Skuadron Nota 271 KD Gagah Samudera  DSME 14 Dis 2012 26 April 2018 Skuadron Latihan ke-27 272 KD Teguh Samudera  NGV Tech 27 Feb 2013 26 April 2018 Skuadron Latihan ke-27

Rujukan

Kategori:Kelas kapal latihan
Kategori:Kapal peronda dalam Tentera Laut Diraja Mala
Kategori:Kapal dibina di Malaysia
Kategori:Kapal dibina di Korea Selatan
Kategori:Tentera Laut Diraja Malaysia